ЖАНАЗА ШЫҒАРУҒА КВН ОЙЫНШЫЛАРЫ БАРСЫН
"ЖАНАЗА ШЫҒАРУҒА КВН ОЙЫНШЫЛАРЫ БАРСЫН" | "https://abai.kz/post/44057"
TITLE: ЖАНАЗА ШЫҒАРУҒА КВН ОЙЫНШЫЛАРЫ БАРСЫН
URL: https://abai.kz/post/44057
META: "ЖАНАЗА ШЫҒАРУҒА КВН ОЙЫНШЫЛАРЫ БАРСЫН" | "https://abai.kz/post/44057"
DATE: 02.03.2016
AUTHOR(s): Абай-Ақпарат
TOTAL WORDS: 108
TEXT: “Жұлдызды айтыс” игі жақсыны да, жұртты да жынды қылды. “Лақпаны” лайықсыз көргендер ренішін баса алмай отыр. “Лаққандардың” райдан қайтар түрі жоқ. “Жұлдыздар айтысады” жобасы “жындылар айтысады” болып шықты. Қылжақпастар мен әншібастар арқылы “айтыс жарнамаланды, жұрт оған назар аудара бастады” деп, кейбіреулер ақталып жатыр. Дұрыс тәсіл екен. Онда мешіттердің қабырғаларына “Кешью” тобындағы қыздардың шортик киген фотоларын іліп қойыңдар. Жұма намазды Нұрлан Еспанов пен Қанат Әлжаппаровқа оқытыңдар. Жаназа шығаруға КВН ойыншылары барсын. Аптасына бір рет Қайрат Нұртастың концертін мешіт ішінде ұйымдастырыңдар. Шоудың “көкесі” осы. Мұсылмандықты насихаттаудың “көкесі” осы. Бұдан кейін жастардың бәрі мешіттен шықпайды. Р.S. Артықтау кеткенімді білемін. Бірақ, бүгінгі “лақпалар” ертең осылай лаға бастаса, таңданбаймын. Серік Абас-шах Facebook-тегі парақшасынан
